《晓行》
清代·弘旿

晓行及远道，秋风吹我衣。疏星散平夜，寒溜流前溪。

初日升东山，晨光忽熹微。景在未曙佳，万象纷迷离。

此际有真趣，心閒身亦宜。举目送飞鸿，飘然生远思。

作者简介：清宗室，字恕斋，一字醉迂，号一如居士，又号瑶华道人。圣祖孙，諴郡王允秘子，封固山贝子。善画山水，兼工花卉。擅篆隶，又工诗词。有《恕斋集》、《醉墨轩诗钞》。